Държавен вестник, бр. 98, 2020 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15  
3. права и задължения на страните по 
договора;
4. размер на таксата за ползване на со-
циалната услуга, определена по съответния 
приложим за конкретната услуга ред (само в 
случаите, в които се дължи такса);
5. срок на договора;
6. начин за заплащане на таксата за полз-
ване на социалната услуга (само в случаите, 
в които се дължи такса);
7. начин за прекратяване и продължаване 
на договора.
Чл. 41. Договорът за ползване на социални 
услуги се прекратява:
1. по взаимно съгласие на страните, изра-
зено в писмена форма;
2. с изтичане на срока на договора;
3. при смърт на лицето;
4. при прекратяване на социалната услуга;
5. при прекратяване на дейността на лицата 
по чл. 29, ал. 3, т. 2 и чл. 30 от Закона за со-
циалните услуги или при отнемане на лиценза 
им за предоставяне на социалната услуга;
6. едностранно от лицето със 7-дневно пис-
мено предизвестие, отправено до доставчика 
на социалната услуга;
7. при постигане на заложените в индивиду-
алния план за подкрепа на лицето резултати;
8. при общо съгласие между доставчика 
и лицето за невъзможност за постигане на 
резултатите, заложени в индивидуалния план 
за подкрепа на лицето (след извършване на 
актуализирана индивидуална оценка на по-
требностите);
9. в случаите по чл. 102, ал. 2 от Закона за 
социалните услуги.
Чл. 42. В случай че оценката по чл. 38 
установи необходимост от продължаване на 
ползването на социалните услуги от лицето и 
при желание от негова страна, срокът на дейст-
вие на договора с доставчика се продължава.
Чл. 43. (1) Доставчикът на социална услуга, 
която се финансира от държавния бюджет, в 
срок до 5 работни дни уведомява дирекция 
„Социално подпомагане“ за всеки сключен 
или продължен договор за ползване на соци-
ални услуги чрез въвеждане на информация 
в интегрираната информационна система на 
Агенцията за социално подпомагане.
(2) Доставчикът на социална услуга, която 
се финансира от общинския бюджет, в срок до 
5 работни дни уведомява общината, извършила 
насочването, за всеки сключен или продължен 
договор за ползване на социални услуги.
Раздел IV
Координация при интегрирано предоставяне 
на подкрепа
Чл. 44. (1) В случаите по чл. 30, ал. 1 дос-
тавчикът на социалната услуга организира и 
координира изготвянето на съвместен план 
за интегрирано предоставяне на подкрепа от 
различни системи по чл. 132, ал. 1 от Закона 
за социалните услуги.
(2) Координацията при изготвянето на съв-
местния план, когато лицето ползва повече 
от една социална услуга, се осъществява от 
доставчика, определен от екипа по чл. 45, ал. 1.
Чл. 45. (1) Съвместният план за интегри-
рано предоставяне на подкрепа от различни 
системи по чл. 132, ал. 1 от Закона за соци-
алните услуги се изготвя от екип от служи-
тели, определени от всеки орган, институция 
и доставчик, който отговаря за дейностите и 
услугите за лицето, и с участието на лицето. 
Информацията се представя на лицето в дос-
тъпен за него формат и посредством средства 
и технологии, улесняващи разбирането є.
(2) При изготвяне на съвместния план за 
интегрирано предоставяне на подкрепа от 
различни системи задължително се обсъждат 
оценки, анализи, планове, предписания и/
или други документи, изготвени от органите, 
институциите и доставчиците, с цел оказване 
на подкрепа на лицето.
(3) Съвместният план за интегрирано пре-
доставяне на подкрепа от различни системи 
се изготвя в 20-дневен срок от сключването 
на договора по чл. 39, ал. 2.
(4) Срокът по ал. 3 е до 30 дни, когато 
лицето по обективни причини не може да 
участва при изготвянето на съвместния план 
за интегрирано предоставяне на подкрепа от 
различни системи или когато лицето писмено 
е поискало удължаване на срока.
Чл. 46. (1) Ръководството и координацията 
на изготвянето на съвместен план за интегри-
рано предоставяне на подкрепа от различни 
системи на лицата по чл. 74, ал. 1 от Закона 
за социалните услуги се осъществяват от 
дирекция „Социално подпомагане“.
(2) В случаите по чл. 30, ал. 1 доставчикът 
на социалната услуга уведомява дирекция 
„Социално подпомагане“.
Чл. 47. (1) Съвместният план за интегри-
рано предоставяне на подкрепа от различни 
системи съдържа:
1. общите цели и резултати, които трябва 
да бъдат постигнати с цел удовлетворяване 
на потребностите на лицето;
2. задълженията на всеки орган, институция 
и доставчик, които предоставят дейности и 
услуги като част от интегрираната подкрепа 
от различни системи за лицето;
3. сроковете за изпълнение, оценка на из-
пълнението и актуализация на плана.
(2) Съвместният план за интегрирано пре-
доставяне на подкрепа от различни системи се 
актуализира при включване на нови органи, 
институции и доставчици в интегрираното 
предоставяне на подкрепа на лицето, както 
и по искане на лицето или при промяна в 
потребностите му.